Държавен вестник, бр. 52, 2005 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  52
2. анализ и оценка на потомства от свободно
и контролирано кръстосване;
3. изоензимен анализ и установяване на сте-
пента на хетерозиготност;
4. проучване на генеративната способност,
растежния и фенологичен ритъм.
(4) Вегетативните семепроизводствени гра-
дини от “второ стъпало” се изграждат с присад-
ки или автовегетативни фиданки от 25—30 броя
генетично проверени клона.
(5) Семепроизводствена градина от “първо
стъпало” може да бъде превърната в градина от
“второ стъпало” след извършване на проучва-
нията по ал. 3 и отстраняване на нежеланите
клонове.
Чл. 17. (1) Генеративна семепроизводствена
градина се създава със селекционирани фидан-
ки от потомства на 150—200 броя родители на
фамилии, а за рядко срещащите се или за-
страшените от изчезване дървесни видове—от
потомства на 40—50 броя. Брането на шишарки,
добивът на семена и производството на фиданки
се извършват диференцирано по фамилии.
(2) Мястото за създаване на генеративна
семепроизводствена градина се определя съ-
образно изискванията, посочени в приложе-
ние № 4.
(3) Схемата за разположението на фиданки-
те се изготвя така, че фиданките от една фами-
лия да бъдат максимално отдалечени една от
друга, за да се избегне близкородствено кръс-
тосване, като се спазват изискванията, посоче-
ни в приложение № 4, т. 6.
(4) Фиданките се залесяват в триъгълник по
три броя на разстояние 50 см една от друга.
(5) Отглеждането на генеративните и веге-
тативните градини се провежда съгласно изис-
кванията на приложение № 4, т. 7.
Г л а в а  п е т а
СЪХРАНЕНИЕ И ЗАПАЗВАНЕ “IN SITU”
И “EX SITU” НА ГОРСКИТЕ ГЕНЕТИЧНИ
РЕСУРСИ
Чл. 18. Генетичните ресурси при горскодър-
весните видове се запазват “in situ” в зоната на
тяхното естествено разпространение чрез огра-
ничаване на човешката дейност.
Чл. 19. Генетичните ресурси при горскодър-
весните видове се съхраняват “ex situ”:
1. в клонови колекции (архиви), маточници
и вегетативни семепроизводствени градини;
2. в генеративни градини и клонови колек-
ции, географски и други опитни култури;
3. чрез полен и семена, съхранени при опре-
делени условия.
Чл. 20. Клоновите колекции (без маточни-
ци) се създават съгласно изискванията, посоче-
ни в приложение № 5 от Наредба № 5 за произ-
водство и търговия на горски репродуктивни
материали.
Чл. 21. (1) Маточниците са специализирани
участъци от растения майки за добив на репро-
дуктивни материали, посочени в чл. 3, ал. 1, т. 2.
(2) Маточниците по ал. 1 са:
1. едногодишни;
2. многогодишни—за 2—15 години.
(3) Маточници за добив на резници от селек-
ционирани сортове и клонове, вписани в Офи-
циалната сортова листа на Република Бълга-
рия и култивари, се създават за тополи, върби,
чинари, горскоплодни (орех, леска, бадем и кес-
тен) и декоративни видове.
(4) При създаване и използване на маточни-
ци от тополи, върби и чинари се спазват изис-
кванията на приложение № 5.
(5) Маточници за добив на коренови резни-
ци се създават за бяла и сива топола, трепетли-
ка, бряст и бяла акация.
(6) Сортовите маточници за добив на кале-
ми за присаждане се създават за горскоплодни
видове със срок на използване до 20 години.
(7) Създаването на нов маточник, въвежда-
нето на нови клонове, сортове и култивари във
вече създадени маточници, както и тяхното
закриване се извършва с писменото разреше-
ние на началника на НУГ или упълномощено
от него длъжностно лице.
(8) Директорът на ДЛ/ДДивС назначава
комисия, която ежегодно през септември из-
вършва инвентаризация на държавните маточ-
ници и отразява резултатите в преброителна
ведомост (приложение № 6) и обобщителен
протокол (приложение № 7), които се предста-
вят в срок до 30 септември в РУГ и до 10 октом-
ври в НУГ.
Чл. 22. (1) Горските семеконтролни станции
създават и поддържат генна банка за семена от
местни иглолистни видове—обикновен смърч,
бял бор, черен бор, бяла мура и черна мура.
(2) Началникът на НУГ по предложение на
ГСС утвърждава списък на базовите източни-
ци, включени в генната банка по дървесни ви-
дове, както и количествата семена от тях и сро-
кове за съхранение.
(3) Съхранените в генната банка семена са
представителни за екотиповото и формовото
разнообразие на иглолистните горскодървесни
видове.
(4) Семената в генната банка са собственост
на ДЛ и ДДивС, които ги осигуряват, обновя-
ват и поддържат в необходимото за възпроиз-
водство количество.
(5) При дългосрочно съхранение семената
се окачествяват ежегодно съгласно БДС
208:1999.
(6) Генната банка за семена в зависимост от
дървесния вид се обновява периодично само при
пълна семеносна година, като освободените
семена се продават по себестойност или без-
възмездно се предоставят на други ДЛ и ДДивС.